stanford-oval/wikipedia huggingface dataset:
วิดีโอเกมหลายผู้เล่น

วิดีโอเกมหลายผู้เล่น (อังกฤษ: Multiplayer video game) หรือ โหมดผู้เล่นหลายคน  เป็นการเล่นที่ผู้เล่นหลายคนสามารถเล่นได้ในสภาพแวดล้อมเดียวกันภายในเกมได้มากกว่าหนึ่งคน ไม่เหมือนกับเกมประเภทอื่น ๆ เกมคอมพิวเตอร์และวิดีโอเกมมักจะมีเนื้อหาในโหมดผู้เล่นคนเดียว ซึ่งเป็นการเล่นระหว่างผู้เล่นกับการท้าทายที่มีการเขียนโปรแกรมมากแล้วก่อนหน้านี้ หรือปัญญาประดิษฐ์ ซึ่งมักจะขาดซึ่งความยืดหยุ่นและมีความฉลาดไม่เท่ากับการคิดของมนุษย์
องค์ประกอบของการเล่นหลายคนทำให้ผู้เล่นมีปฏิสัมพันธ์ร่วมกับผู้เล่นคนอื่น อาจอยู่ในรูปแบบของการร่วมมือกัน การแข่งขันกันหรือคู่ปรับกัน และทำให้ผู้เล่นมีการติดต่อสื่อสารทางสังคม ซึ่งเป็นสิ่งที่หาไม่ได้ในโหมดผู้เล่นคนเดียว ในเกมหลายผู้เล่นจำนวนมาก ผู้เล่นอาจดำเนินการแข่งขันกับผู้เล่นตั้งแต่สองคนขึ้นไปอย่างเป็นคู่แข่งกัน ทำงานร่วมกันกับเพื่อนที่เป็นผู้เล่นคนอื่นเพื่อบรรลุเป้าหมายเดียวกัน การดูแลกิจกรรมของผู้เล่นคนอื่น หรืออาจมีลักษณะของเกมที่ผสมผสานการเล่นทั้งหมดดังที่กล่าวมา เกมหลายผู้เล่นจำเป็นจะต้องมีการแบ่งปันทรัพยากรของระบบผู้เล่นคนเดียว หรือใช้เทคโนโลยีเครือข่ายเพื่อให้ผู้เล่นสามารถเล่นด้วยกันได้ แม้จะอยู่ห่างไกลกันมากก็ตาม
ดูเพิ่ม

เกมออนไลน์
วิดีโอเกมผู้เล่นเดี่ยว
| ด ค กประเภทวิดีโอเกม (รายชื่อ) |
| --- | --- | --- |
| เกมแอ็กชัน |  บีตเอ็มอัป สับและเฉือน  เกมต่อสู้  เกมเขาวงกต แพ็ก-แมนโคลน  เกมแพลตฟอร์ม  เกมยิง มุมมองบุคคลที่หนึ่ง  เกมออนไลน์ผู้เล่นจำนวนมากแบบยิงมุมมองบุคคลที่หนึ่ง  มุมมองบุคคลที่สาม  ปืนแสง  ชูตเอ็มอัป  ยุทธวิธี  เกมเอาชีวิตรอด แบตเทิลรอยัล  |  |
| เกมแอ็กชันผจญภัย |  แกรนด์เธฟต์ออโตโคลน  อิมเมอร์ซีฟซิม  เมทรอยด์วาเนีย  เกมลอบเร้น  เกมสยองขวัญ สยองขวัญเอาชีวิตรอด  สยองขวัญทางจิตวิทยา  |  |
| เกมผจญภัย |  เกมหาทางออก  นิยายเชิงโต้ตอบ  ภาพยนตร์เชิงโต้ตอบ  วิชวลโนเวล  |  |
| เกมเล่นตามบทบาท |  เกมแอ็กชันเล่นตามบทบาท  ตะลุยดันเจียน  เกมออนไลน์ผู้เล่นจำนวนมากแบบเล่นตามบทบาท  MUD  โรกไลก์  เกมยุทธวิธีเล่นตามบทบาท  |  |
| เกมจำลอง |  เกมจำลองการก่อสร้างและการจัดการ ธุรกิจ  เมือง  รัฐบาล  เกมจำลองชีวิต การออกเดท  สัตว์เลี้ยงดิจิทัล  เทพเจ้า  สังคม  เกมกีฬา  เกมจำลองการทหาร  |  |
| เกมกลยุทธ์ |  4X  มัลติเพลเยอร์ออนไลน์แบตเทิลอารีนา  เกมกลยุทธ์เวลาจริง เกมป้องกันฐาน  การบริหารเวลา  เกมออนไลน์ผู้เล่นจำนวนมากแบบกลยุทธ์เวลาจริง  เกมยุทธวิธีเวลาจริง  เกมกลยุทธ์ผลัดกันเดิน  เกมยุทธวิธีผลัดกันเดิน  เกมสงคราม เกมสงครามกลยุทธ์ที่ยิ่งใหญ่  |  |
| เกมจําลองยาน |  เกมจำลองการบิน มือสมัครเล่น  รบ  อวกาศ  เกมแข่งรถ แข่งรถโกคาร์ต  จำลองการแข่งรถ  เรือดำน้ำ  รถไฟ  เกมต่อสู้ด้วยยานพาหนะ  |  |
| ประเภทอื่น |  เกมทหารปืนใหญ่  เบรกเอาท์โคลน  เกมสร้างเด็ค  เกมการ์ดสะสมดิจิทัล  เอโรเกะ  เกมออกกำลังกาย  เกมอินครีเมนทัล  เกมดนตรี เกมจังหวะ  ไม่ใช่เกม  เกมปาร์ตี  เกมการเขียนโปรแกรม  เกมปริศนา โซโกบาน  เกมจับคู่แบบเรียงต่อกัน  |  |
| แนวคิดที่เกี่ยวข้อง |  เกมทริปเพิลเอ  การโฆษณา  เกมอาร์เคด  เกมศิลปะ  เกมเสียง  เกมแคชชวล  เกมข้ามฝั่ง  เกมการศึกษา  วิดีโอภาพเคลื่อนไหวเต็มรูปแบบ  เกมิฟิเคชัน  เกมอินดี้  วิดีโอเกมผู้เล่นหลายคน  ระบบเกมไม่เป็นเส้นตรง เกมเปิดโลกกว้าง  วิดีโอเกมที่ไม่รุนแรง  เกมออนไลน์ เกมเบราว์เซอร์  เกมออนไลน์ผู้เล่นหลายคน  การพนันออนไลน์  เกมเครือข่ายสังคม  เกมเพอวาซีฟ  เกมจริงจัง  |  |
 สถานีย่อยวิดีโอเกม
วัดพระธาตุดอยสะเก็ด

| วัดพระธาตุดอยสะเก็ด |
| --- | --- |


ชื่อสามัญ: วัดพระธาตุดอยสะเก็ด, วัดดอยสะเก็ด
ที่ตั้ง: ตำบลเชิงดอย อำเภอดอยสะเก็ด จังหวัดเชียงใหม่
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดพระธาตุดอยสะเก็ด เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลเชิงดอย อำเภอดอยสะเก็ด จังหวัดเชียงใหม่
วัดพระธาตุดอยสะเก็ดมีพระบรมธาตุเจดีย์ซึ่งมีตำนานเล่าว่า ในสมัยพุทธกาลพระสัมมาสัมพุทธเจ้าได้ตรัสรู้แล้ว พระองค์ได้ออกเดินทางเผยแพร่ธรรมะในแถบดินแดนชมพูทวีป ได้แสดงปาฏิหาริย์มาปรากฏกายทิพย์ ณ บนยอดดอยแห่งนี้ แล้วทรงเปล่งพระฉัพพรรณรังสีสว่างเจิดจ้าไปทั่วบริเวณ เมื่อพญานาคคู่หนึ่งที่อาศัยอยู่ในหนองบัว ได้เห็นฉัพพรรณรังสีจึงเลื้อยขึ้นสู่ยอดดอยแลเห็นพระพุทธองค์ จึงเกิดความเลื่อมใสแปลงกายเป็นชายหนุ่มหญิงสาวมาเข้าเฝ้า พร้อมกับได้นำดอกบัวมาถวาย พระพุทธองค์ทรงรับเอาดอกบัวนั้นไว้แล้วจึงแสดงธรรมโปรดและประทานเกศาธาตุแก่พญานาคแปลงคู่นั้น พญานาคจึงได้อธิษฐานสร้างเจดีย์หิน แล้วนำเอาพระเกศาธาตุบรรจุไว้บนดอยแห่งนี้ ต่อมาได้มีนายพรานาได้มาพบเห็นเจดีย์มีลักษณะสวย ได้ได้นำเอาก้อนหินมาก่อเป็นรูปเจดีย์ขึ้น กลางคืนได้นิมิตทราบว่าเจดีย์นี้บรรจุพระเกศาธาตุของพระพุทธเจ้า จึงบอกกล่าวประชาชนในแถบนั้นให้มาสักการบูชา เรียกภูเขานั้นว่า ดอยเส้นเกศ ต่อมาเพี้ยนมาเป็น ดอยสะเก็ด
สำหรับประวัติการสร้างวัด มีพระภิกษุรูปหนึ่งชื่อว่า "ครูบาเก๋" จากเมืองน่านมาสร้างวิหารและบูรณะเจดีย์พร้อมทั้งสถาปนาขึ้นเป็นวัดใช้ชื่อว่า "วัดดอยสะเก็ด" ต่อมา จ.ศ. 1197 (พ.ศ. 2398) พ่อน้อยอินทจักร ได้มาบูรณะวิหารหลังเก่า จ.ศ. 1247 (พ.ศ. 2448) ครูบาชัยวัดลวงเหนือ (วัดศรีมุงเมืองในปัจจุบัน) ได้มาซ่อมแซมวิหารและบูรณะให้เจดีย์ใหญ่ขึ้น จ.ศ. 1257 (พ.ศ. 2458) พระอภิวงศ์หรือครูบากาวิชัย พร้อมด้วยพ่อหนานอินทวงศ์ (พ่อขุนผดุงดอยแดน) ได้มาตั้งบ้านเรือนอยู่ในหมู่บ้านเชิงดอยเป็นครอบครัวแรกได้ร่วมกันอุปถัมภ์วัดดอยสะเก็ดเรื่อยมา กรมการศาสนาระบุว่าตั้งวัดเมื่อ พ.ศ. 2155 ได้รับพระราชทานวิสุงคามสีมาเมื่อ พ.ศ. 2461
ภายในวิหารมีองค์พระประธาน 5 องค์ บนสุดองค์กลางเป็นพระพุทธรูปปูนปั้น ปางมารวิชัย หน้าตัดกว้าง 49 นิ้ว เจดีย์พระเกศาธาตุองค์เดิม สร้างเมื่อ พ.ศ. 2485 เป็นศิลปะล้านนา ภายในบรรจุพระเกศาธาตุแห่งพระองค์พระสัมมาสัมพุทธเจ้า ส่วนเจดีย์พระเกศาองค์ใหม่ สร้างเมื่อ พ.ศ. 2536 ครอบองค์เดิมเพื่อให้สูงเด่นเป็นสง่า สูง 30 เมตร วัดมีกุฏิวิปัสสนา 16 หลัง ส่วนศาลาการเปรียญ สร้างเมื่อ 2532 ใช้เป็นหอสวดมนต์ หอฉัน เป็นอาคาร 2 ชั้น ทรงไทย
อันซู ฟาตี

นักฟุตบอลชาวกินี-บิสเซา
| ข้อมูลส่วนตัว |
| --- | --- | --- | --- |
ชื่อเต็ม:  อันซูมานี ฟาตี วีเอรา
วันเกิด:   (2002-10-31) 31 ตุลาคม ค.ศ. 2002 (22 ปี)
สถานที่เกิด:  บิสเซา กินี-บิสเซา
ส่วนสูง:  1.78 m (5 ft 10 in)
ตำแหน่ง:  ปีก
ข้อมูลสโมสร
สโมสรปัจจุบัน:  บาร์เซโลนา
หมายเลข:  10
สโมสรเยาวชน
2009–2010:  เอร์เรรา
2010–2012:  เซบิยา
2012–2019:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2019– |  บาร์เซโลนา |  24 |  (7) |
| 2023–2024 |  ไบรตันแอนด์โฮฟอัลเบียน (ยืมตัว) |  19 |  (2) |
ทีมชาติ‡
| 2019–2020 |  สเปน อายุไม่เกิน 21 ปี |  2 |  (0) |
| 2020– |  สเปน |  10 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:24, 19 กรกฎาคม ค.ศ. 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20:51, 3 กันยายน ค.ศ. 2020 (UTC)
อันซูมานี "อันซู" ฟาตี วีเอรา (โปรตุเกส: Anssumane "Ansu" Fati Vieira; เกิด 31 ตุลาคม ค.ศ. 2002) เป็นนักฟุตบอลชาวสเปน ที่เคยเป็นวันเดอร์คิดส์ของบาเซโลน่า เล่นในตำแหน่งปีก ให้กับบาร์เซโลนา
สโมสร

ฟาตี เกิดที่บิสเซา ประเทศกินี-บิสเซา ก่อนจะย้ายมาที่เอร์เรรา ในเซบิยา ประเทศสเปน กับครอบครัวของเขาในขณะที่ยังอายุ 6 ปี ส่วนพี่ชายของเขา ไบรมา ได้เซ็นสัญญาลงเล่นให้กับเซบิยา หลังจากนั้นเขาก็ได้ลงเล่นให้กับเอร์เรรา และทีมชุดเยาวชนของเซบิยา ต่อมาเขาย้ายมาอยู่กับบาร์เซโลนา ในศูนย์ฝึกเยาวชนลามาซิอาในปี พ.ศ. 2555 ซึ่งเขามีอายุเพียง 10 ปี และในปีต่อมา พี่ชายเขาก็ย้ายมาอยู่กับบาร์เซโลนาเช่นกัน
ในวันที่ 24 กรกฎาคม พ.ศ. 2562 ฟาตีได้เซ็นสัญญานักฟุตบอลอาชีพกับบาร์เซโลนา โดยเป็นสัญญา 3 ปี จนถึง พ.ศ. 2565 ต่อมาในวันที่ 25 สิงหาคม เขาเริ่มมีโอกาสลงเล่นกับทีมชุดสำรอง (ชุดเบ) และได้ลงเล่นในชุดใหญ่ครั้งแรกหลังจากถูกเปลี่ยนตัวลงมาเล่นแทนการ์เลส เปเรซ ในนัดที่ชนะเรอัลเบติส 5–2 ซึ่งในขณะนั้นเขามีอายุเพียง 16 ปี 298 วัน ทำให้เป็นผู้เล่นอันดับที่ 2 ที่มีอายุน้อยที่สุดที่สามารถทำประตูให้กับสโมสร ซึ่งขณะที่ทำประตู เขามีอายุมากกว่าวินเซนซ์ มาร์ตีเนซ ซึ่งทำประตูให้กับสโมสรในปี พ.ศ. 2484 อยู่ 18 วัน
ในวันที่ 31 สิงหาคม พ.ศ. 2562 เขาทำประตูที่ 2 ได้ในเกมกับโอซาซูนา ในอายุ 16 ปี 304 วัน ทำให้เป็นผู้เล่นของบาร์เซโลนาชุดใหญ่ที่อายุน้อยที่สุดที่สามารถทำประตูได้ และเป็นผู้เล่นอันดับที่ 3 ที่อายุน้อยที่สุดที่สามารถทำประตูได้ในลาลิกา
ในวันที่ 14 กันยายน พ.ศ. 2562 ฟาตี เป็นผู้เล่นที่มีอายุน้อยที่สุดในประวัติศาสตร์ของลาลิกา ที่สามารถทำประตูและส่งให้เพื่อนร่วมทีมทำประตูในนัดเดียวกันที่อายุ 16 ปี หลังจากฟาตีทำประตูได้ในนาทีที่ 2 ก่อนจะส่งให้แฟร็งกี เดอ โยง ทำประตูในนาที่ 7 ในนัดที่พบกับบาเลนเซีย
ทีมชาติ

ฟาตียังไม่เคยเล่นให้กับทีมชาติใด หลังจากที่เขาลงเล่นในลาลิกา ราชสหพันธ์ฟุตบอลสเปน ได้ให้ความสนใจเขา โดยรัฐบาลสเปนได้พยายามที่จะให้สัญชาติสเปนกับฟาตี เพื่อที่จะให้เขาได้มีรายชื่อในทีมชาติชุดเยาวชนอายุไม่เกิน 17 ปี เพื่อแข่งขันฟุตบอลโลกเยาวชนในเดือนตุลาคม พ.ศ. 2562 อย่างไรก็ดี กินี-บิสเซา ซึ่งเป็นอาณานิคมเดิมของโปรตุเกส พยายามที่จะทาบทามด้วยการให้หนังสือเดินทางโปรตุเกสกับเขา หากเข้าร่วมเล่นกับทีมชาติ
ชีวิตส่วนตัว

ไบรมา และ มีกูเอล 2 พี่ชายของเขาต่างเป็นนักฟุตบอล และเล่นให้กับชุดเยาวชนของบาร์เซโลนา
บูรี ฟาตี พ่อของเขาเป็นอดีตนักฟุตบอลจากประเทศกินี-บิสเซา หลังจากอพยพมาอยู่ที่ประเทศโปรตุเกส เขาได้ลงเล่นให้กับสโมสรในลีกภูมิภาค เขาได้อ่านเรื่องราวของเมืองมารินาเลดา ซึ่งเป็นเมืองในแคว้นอันดาลูซิอา ตั้งอยู่ใกล้กับเซบิยา ที่มีงานให้กับผู้อพยพได้ทำ หลังจากนั้นเขาจึงเดินขออาหารตามถนนในเมือง เขาจึงได้พบกับผู้ว่าการเมืองและได้งานเป็นคนขับรถ ก่อนที่จะย้ายมาตั้งรกรากในเอร์เรรา เมืองใกล้ ๆ กัน ซึ่งอันซูได้ใช้ชีวิตในวัยเด็กที่นั่น ก่อนจะเริ่มเล่นฟุตบอลกับสโมสรในท้องถิ่นอย่างเอร์เรราและเซบิยา ตามลำดับ แม้ว่าบอรีจะเกิดที่กินี-บิสเซา แต่เขาได้กล่าวว่า เขาคือ "ชาวเซบิยา"
สถิติ

| สโมสร | ฤดูกาล | ลีก | ลีก> ลงเล่น | ลีก> ประตู | โกปาเดลเรย์> ลงเล่น | โกปาเดลเรย์> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| บาร์เซโลนา | 2019–20 | ลาลิกา | 3 | 2 | 0 | 0 | 0 | 0 | 0 | 0 | 3 | 2 |
| รวม | รวม | รวม | 3 | 2 | 0 | 0 | 0 | 0 | 0 | 0 | 3 | 2 |
แหล่งข้อมูลอื่น

ประวัติของ อันซู ฟาตี ที่ BDFutbol
ข้อมูลของ อันซู ฟาตี ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
| ด ค กรายชื่อนักกีฬาทีมชาติสเปน – ฟุตบอลโลก 2022 |
| --- | --- | --- |
|  1 ซันเชซ  2 อัซปิลิกูเอตา  3 การ์ซิอา  4 เปา ตอร์เรส  5 บุสเกตส์ (กัปตัน)  6 โยเรนเต  7 โมราตา  8 โกเก  9 กาบิ  10 อาเซนซิโอ  11 เฟร์รัน ตอร์เรส  12 นิโก วิเลียมส์  13 รายา  14 กายา  15 กิยามอน  16 โรดริ  17 ปิโน  18 อัลบา  19 โซเลย์  20 การ์บาฆัล  21 โอลโม  22 ซาราเบีย  23 ซิมอน  24 ลาปอร์ต  25 ฟาตี  26 เปดริ  ผู้ฝึกสอน: ลุยส์ เอนริเก  |  1 ซันเชซ  2 อัซปิลิกูเอตา  3 การ์ซิอา  4 เปา ตอร์เรส  5 บุสเกตส์ (กัปตัน)  6 โยเรนเต  7 โมราตา  8 โกเก  9 กาบิ  10 อาเซนซิโอ  11 เฟร์รัน ตอร์เรส  12 นิโก วิเลียมส์  13 รายา  14 กายา  15 กิยามอน  16 โรดริ  17 ปิโน  18 อัลบา  19 โซเลย์  20 การ์บาฆัล  21 โอลโม  22 ซาราเบีย  23 ซิมอน  24 ลาปอร์ต  25 ฟาตี  26 เปดริ  ผู้ฝึกสอน: ลุยส์ เอนริเก  |  |
วัดประตูป่า

| วัดประตูป่า |
| --- | --- |
หอไตร

ที่ตั้ง: ตำบลประตูป่า อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประตูป่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประตูป่า อำเภอเมืองลำพูน จังหวัดลำพูน ที่ตั้งวัดมีเนื้อที่ 4 ไร่ และที่ดินของวัดจำนวน 8 แปลงอยู่รอบบริเวณวัด จำนวน 16.1 ไร่ เป็นที่ตั้งของโรงเรียนวัดประตูป่ารวมอยู่ด้วยในปัจจุบัน
ประวัติ

วัดประตูป่าตั้งวัดเมื่อ พ.ศ. 2301 เป็นชุมชนชาวยองประตูป่าที่อพยพจากการที่พม่ายกทัพมาตีเมืองเหนือ นครหริภุญไชย เมื่อประมาณ พ.ศ.2300 โดยกลุ่มเจ้านายเมืองลำพูนที่อพยพหนีภัยสงครามไปหลบซ่อนตัวอยู่ที่บ้านประตูป่าต่อมาจึงมีการสร้างวัดและหอไตร
ชื่อของวัดตั้งตามที่หมู่บ้าน วัดได้รับพระราชทานวิสุงคามสีมา เมื่อ พ.ศ. 2464 สมัยครูบาธรรมชัย เป็นเจ้าอาวาส
อาคารเสนาสนะ

อาคารเสนาสนะที่สำคัญ คือ หอพระไตรปิฏกซึ่งกรมศิลปากรขึ้นทะเบียนเป็นโบราณสถาน เป็นอาคารไม้สักทั้งหลัง จำนวนเสาทั้งหมด 24 ต้น ยกพื้นเป็น 2 ชั้น ชั้นบนบริเวณที่เก็บ คัมภีร์ มีการยกขึ้นสูงอีกชั้น ด้านหน้าบันแกะสลักลวดลายดอกไม้ ฝังกระจกแก้วตะกั่ว อ่อนช้อยงดงาม ตามแบบฝีมือช่างชาวยอง ฝาผนังไม้ด้านใน และลูกฟักด้านนอกเขียนลายทองเป็นรูป นกยูง และเทวดา รอบทั้งหมด ด้านในห้องเก็บหีบธรรม มีหีบธรรม 9 หีบ
วิหารมีขนาดใหญ่ เป็นรูปทรงล้านนา หน้าบันแกะสลักไม้ปิดทองประดับกระจก เสาวิหารเป็นไม้ ลงลายรดน้ำปิดทอง มีจิตรกรรมฝาผนัง วิหารเดิมหลังเล็ก ไม่ทราบปีก่อสร้างแน่ชัด เคยบูรณะสมัยครูบาธรรมชัยเมื่อ พ.ศ. 2494 โดยก่อเสริมมุขด้านหน้าเพิ่มเติม บูรณะครั้งที่ 2 สมัยพระครูสถิตธรรมากร เมื่อ พ.ศ. 2537
เจดีย์เป็นศิลปะช่างชาวยอง ลักษณะคล้ายองค์พระธาตุหริภุญชัย มีฐานกว้าง 10 เมตร สูง 20 เมตร หุ้มทองจังโก๋ ภายในองค์เจดีย์บรรจุของมีค่า ยอดเจดีย์รูปหม้อคว่ำบรรจุพระตระกูลลำพูน ทั้ง 4 มุมมีเจดีย์เล็ก 4 องค์เสริมรับองค์เจดีย์ให้สูงเด่นเป็นสง่า ภายในรั้วมีกู่บรรจุอัฏฐิครูบาธรรมชัย และกู่พระครูสถิตธรรมากรปิดทองคำเปลว ไม่ทราบปีที่สร้างแน่ชัด บูรณะครั้งแรกเมื่อ พ.ศ. 2437 สมัยครูบาอริยะ บูรณะครั้งที่ 2 เมื่อ พ.ศ. 2487 สมัยครูบาธรรมชัย ล่าสุดเมื่อ พ.ศ. 2542 สมัยพระครูสถิตธรรรมากรเป็นเจ้าอาวาส
วัดพระธาตุดอยเล็ง

| วัดพระธาตุดอยเล็ง |
| --- | --- |

ที่ตั้ง: ตำบลช่อแฮ อำเภอเมืองแพร่ จังหวัดแพร่
ประเภท: วัด
นิกาย: เถรวาท (มหานิกาย)
เจ้าอาวาส: พระเมธีวชิรธรรม (บุญชิต  อติธฺมโม)
 สถานีย่อยพระพุทธศาสนา
วัดพระธาตุดอยเล็ง เป็นวัดที่ตั้งอยู่ในตำบลช่อแฮ อำเภอเมืองแพร่ จังหวัดแพร่ บนภูเขาสูงทางทิศตะวันออกเฉียงใต้ของพระธาตุช่อแฮ ปัจจุบันมี พระเมธีวชิรธรรม เป็นเจ้าอาวาส
วัดพระธาตุดอยเล็งไม่ปรากฏหลักฐานแน่ชัดว่าสร้างในปีใด องค์พระธาตุมีตำนานเล่าว่า ได้สร้างพร้อมกับพระธาตุช่อแฮและพระธาตุจอมแจ้ง โดยเล่าว่าสมเด็จพระสัมมาสัมพุทธเจ้าได้เสด็จไปโปรดเวไนยวัตว์มาดอยลูกหนึ่งอยู่ทางทิศใต้ของดอยธชัคคะบรรพต เสด็จมาถึงจวนแจ้ง (ใกล้สว่าง) จึงเรียกพระธาตุจอมแจ้ง หลังจากนั้นเสด็จมาทางทิศเหนือถึงธชัคคะบรรพตและได้ประทับอยู่ที่นั้นและทรงมอบ พระเกศาธาตุให้ขุนลัวะอ้ายก้อมได้เก็บไว้ จากนั้นจึงเสด็จไปทางทิศตะวันออกเฉียงใต้ ทรงประทับอยู่ ณ ดอยหนึ่งในเมืองโกศัยจึงเอาบาตรวางไว้ใกล้ ๆ ดอยนั้นเรียกว่า ดอยภูวาง แล้วเสด็จมาประทับบนดอยอีกลูกหนึ่งและได้ประทับแลดูภูมิประเทศของเมืองโกศัย ทรงตรัสว่าเป็นนเมืองที่น่ารื่นรมย์ เหมาะแก่การสร้างบ้านสร้างเมือง การประทับแลดูเมืองนั้น ภาษาพื้นเมืองเหนือแปลว่า "เล็ง" ดังนั้นดอยลูกนี้จึงเรียกว่า "ดอยเล็ง" ซึ่งเป็นที่มาของชื่อพระธาตุ
แต่เดิมพื้นที่บนดอยเล็งมีเพียงพระธาตุองค์เดียว ภายหลังชาวบ้านได้ร่วมกันสร้างวัดขึ้น โดยพระเมธีวชิรธรรม เป็นประธานบูรณะตั้งแต่ พ.ศ. 2539 จนถึงปัจจุบัน
พระธาตุดอยเล็งเป็นพระธาตุขนาดเล็กกว้างราว 5 เมตร สูง 11 เมตร มีการบูรณะมาอย่างต่อเนื่อง อุโบสถภายในมีภาพจิตรกรรมฝาผนังและภาพวาดรัชกาลที่ 9 และรัชกาลที่ 10 ในครั้งที่ยังออกผนวช พระธาตุสร้างขึ้นระหว่างปี พ.ศ. 1883–1884
วัดมีประเพณีขึ้นดอยเล็งเพื่อระลึกถึงองค์สมเด็จพระสัมมาสัมพุทธเจ้าที่ครั้งหนึ่งเคยมาประทับ ณ ดอยแห่งนี้
วัดพระธาตุสบฝาง

| วัดพระธาตุสบฝาง |
| --- | --- |

ที่ตั้ง: ตำบลแม่นาวาง อำเภอแม่อาย จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุสบฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่นาวาง อำเภอแม่อาย จังหวัดเชียงใหม่ ตั้งอยู่บนยอดดอยสบฝาง บริเวณแม่น้ำกกบรรจบกับแม่น้ำฝาง จึงเป็นที่มาของชื่อวัด วัดมีเนื้อที่ทั้งหมดประมาณ 800 ไร่
ตามตำนานระบุว่า พระธาตุสบฝางสร้างขึ้นโดยพระเจ้าพรหมมหาราช กษัตริย์แห่งเวียงไชยปราการ ตำนานของวัดพระธาตุสบฝาง เล่าว่า ในราวพุทธศตวรรษที่ 15 มีพระภิกษุรูปหนึ่ง นามว่า พระพุทธโฆษาจารย์ ได้นำเอาพระธาตุส่วนพระนลาฏของพระพุทธเจ้า (กระดูกส่วนหน้าผาก) จำนวน 16 องค์ มาถวายแด่พระเจ้าพังคราช กษัตริย์แห่งอาณาจักรโยนกเชียงแสน ต่อมาพระองค์ได้แบ่งพระธาตุให้แก่พระเจ้าพรหมมหาราช พระโอรสของพระองค์เองเก็บรักษาไว้ มีส่วนหนึ่งได้นำมาบรรจุไว้ในเจดีย์พระธาตุสบฝาง ขณะพระองค์กำลังเดินทางมาสร้างเวียงไชยปราการ ภายหลังวัดได้กลายมาเป็นวัดร้าง จนเมื่อ พ.ศ. 2467 ครูบาศรีวิชัยได้ธุดงค์มาพบพระธาตุและบูรณะใหม่ให้ใหญ่กว่าเดิม พร้อมทั้งได้สร้างบันไดนาคจำนวน 716 ขั้น ต่อมา พ.ศ. 2476 วิหารเกิดเพลิงไหม้ ต่อมา พ.ศ. 2532 พระครูวุฒิญาณพิศิษฐ์ ขึ้นมาจำพรรษาบนดอยสบฝาง ท่านได้สร้างอุโบสถและวิหารปฏิบัติธรรม พร้อมกับได้บูรณะองค์พระเจดีย์ใหม่ทั้งองค์ เปลี่ยนยอดฉัตรพระเจดีย์ให้สมบูรณ์
สำนักงานพระพุทธศาสนาแห่งชาติระบุตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
วัดผาตากเสื้อ

| วัดผาตากเสื้อ |
| --- | --- |

ศาสนา
ศาสนา: ศาสนาพุทธ
ภูมิภาค: จังหวัดหนองคาย
สถานะ: ดำเนินอยู่
ที่ตั้ง
ที่ตั้ง: ตำบลผาตั้ง อำเภอสังคม จังหวัดหนองคาย
ประเทศ: ประเทศไทย
พิกัดภูมิศาสตร์: 18°02′12″N 102°18′18″E﻿ / ﻿18.0368°N 102.3051°E﻿ / 18.0368; 102.3051
วัดผาตากเสื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ในตำบลผาตั้ง อำเภอสังคม จังหวัดหนองคาย ประเทศไทย วัดแห่งนี้ได้รับการสร้างขึ้นบนเนินเขาขนาดใหญ่ โดยมีทางเดินกระจกสูง 16 เมตร ซึ่งมองเห็นทิวทัศน์ของแม่น้ำโขงที่อยู่ใกล้เคียง
วัดผาตากเสื้อ เดิมชื่อ วัดถ้ำพระ ตั้งวัดเมื่อ พ.ศ. 2477 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 มณฑปของวัดประดิษฐานพระบรมสารีริกธาตุซึ่งอัญเชิญมาตั้งแต่ พ.ศ. 2550
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วัดผาตากเสื้อ
ภาษาแมน

| แมน |
| --- | --- |
แกลิกแมน
Gaelg Gailck
ออกเสียง: [ɡɪlɡ] (Gaelg) [ɡeːlɡ] (Gaelg) [ɡɪlk] (Gailck) [əˈɣɪlɡ] (y Ghaelg) [əˈɣeːlɡ] (y Ghaelg) [əˈɣɪlk] (y Ghailk)
ประเทศที่มีการพูด: ไอล์ออฟแมน
ชาติพันธุ์: แมน
สูญแล้ว: 27 December 1974, with the death of Ned Maddrell
ตระกูลภาษา: อินโด-ยูโรเปียน  เคลต์เคลต์อินซูลาร์โกอิเดอลิกแมน
รูปแบบก่อนหน้า: ไอริชดั้งเดิม ไอริชเก่าไอริชกลางแมน 
ภาษาถิ่น: Northern † Midlands (unattested) Southern                 
สถานภาพทางการ
ภาษาทางการ: ไอล์ออฟแมน
ผู้วางระเบียบ: Coonceil ny Gaelgey (Manx Language Advisory Council)
รหัสภาษา
ISO 639-1: gv
ISO 639-2: glv
ISO 639-3: glv
ISO 639-6: glvx (historical) rvmx (revived)
Linguasphere: 50-AAA-aj

Manx is classified as Critically Endangered by the UNESCO Atlas of the World's Languages in Danger
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาแมน (อังกฤษ: Manx) หรือ ภาษาแกลิกแมน (Manx Gaelic) เป็นภาษาแกลิก ในแขนงของกลุ่มภาษาเคลต์ ซึ่งเป็นสาขาหนึ่งของตระกูลภาษาอินโด-ยูโรเปียน ภาษาแมนเป็น ภาษามรดกของชาวแมน
แม้ว่าเด็กพื้นเมืองของไอล์ออฟแมน เพียงไม่กี่คนจะพูดภาษาแมนเป็นภาษาแม่ แต่ก็มีจำนวนผู้พูดภาษาแมนเพิ่มขึ้นอย่างต่อเนื่องนับตั้งแต่ เน็ด แมดเดรลล์ เสียชีวิตในปี ค.ศ. 1974 เขาถือเป็นคนพูดคนสุดท้ายที่เติบโตมาในชุมชนที่พูดภาษาแมน แม้กระนั้น ภาษานี้ก็ไม่เคยเสื่อมความนิยมลงโดยสิ้นเชิง โดยคนกลุ่มน้อยมีความรู้เกี่ยวกับภาษาถิ่นบ้างเล็กน้อยในฐานะภาษามรดก และยังคงเป็นส่วนสำคัญของวัฒนธรรมและมรดกทางวัฒนธรรมของเกาะ
ภาษาแมนมักถูกยกมาเป็นตัวอย่างที่ดีของความพยายามในการฟื้นฟูภาษา ในปี 2015 มีผู้คนประมาณ 1,800 คน ที่มีระดับความสามารถในการสนทนาในภาษาที่สองที่แตกต่างกัน ตั้งแต่ปลายศตวรรษที่ 20 เป็นต้นมา ภาษาแมนได้กลายมาเป็นที่รู้จักมากขึ้นบนเกาะ โดยมีป้ายบอกทาง การออกอากาศทางวิทยุ และโรงเรียนประถมศึกษาที่ใช้ภาษาแมน เพิ่มมากขึ้น การฟื้นฟูภาษาแมนทำได้ง่ายกว่าเพราะมีการบันทึกภาษาไว้อย่างดี เช่น คัมภีร์ไบเบิล และ Book of Common Prayer ได้รับการแปลเป็นภาษาแมน และมีการบันทึกเสียงจากเจ้าของภาษาด้วย
คณะแพทยศาสตร์ มหาวิทยาลัยบูรพา

| --- | --- |
Faculty of Medicine Burapha University
สถาปนา: 2 กันยายน พ.ศ. 2545
คณบดี: ผู้ช่วยศาสตารจารย์ นายแพทย์ทวีลาภ ตั๊นสวัสดิ์
ที่อยู่: 169 ถนนลงหาดบางแสน ตำบลแสนสุข อำเภอเมืองชลบุรี จังหวัดชลบุรี 20131
สี: สีเขียวเข้ม
เว็บไซต์: http://med.buu.ac.th
คณะแพทยศาสตร์ มหาวิทยาลัยบูรพา ก่อตั้งเมื่อวันที่ 2 กันยายน พ.ศ. 2545 เป็นคณะแพทยศาสตร์ที่จัดตั้งขึ้นแห่งแรกในภาคตะวันออก เป็นส่วนหนึ่งของกลุ่มคณะทางด้านวิทยาศาสตร์สุขภาพ มหาวิทยาลัยบูรพา ซึ่งประกอบด้วยคณะแพทยศาสตร์ คณะเภสัชศาสตร์ คณะสหเวชศาสตร์ คณะการแพทย์แผนไทยอภัยภูเบศ คณะพยาบาลศาสตร์ คณะสาธารณสุขศาสตร์ คณะวิทยาศาสตร์การกีฬา คณะแพทยศาสตร์ มหาวิทยาลัยบูรพา ผ่านการรับรองหลักสูตรจากแพทยสภาแล้ว โดยมีความพร้อมในการจัดการเรียนการสอน การวิจัย และการบริการแก่สังคมและชุมชน
โรงพยาบาลมหาวิทยาลัยบูรพา

บทความหลัก: โรงพยาบาลมหาวิทยาลัยบูรพา
โรงพยาบาลมหาวิทยาลัยบูรพา เป็นหน่วยงานภายในคณะแพทยศาสตร์ มหาวิทยาลัยบูรพา ก่อตั้งเมื่อปี พ.ศ. 2527 เดิมใช้ชื่อว่า “โครงการศูนย์บริการทางการแพทย์” โดยได้รับความอนุเคราะห์จากพลเอกอาทิตย์ กำลังเอก บริจาคอาคาร 2 ชั้น ตามรูปแบบโรงพยาบาลชุมชน 30 เตียง พร้อมครุภัณฑ์ประจำอาคารและครุภัณฑ์ทางการแพทย์ โดยมีจุดมุ่งหมายเพื่อให้บริการรักษาพยาบาลแก่ประชาชนในชุมชนใกล้เคียง เช่น ชายหาดบางแสน ตำบลแสนสุข ฯลฯ และเป็นที่ฝึกประสบการณ์วิชาชีพ แก่นิสิตคณะพยาบาลศาสตร์ และใช้ชื่ออาคารนี้ว่า "ตึกท่านผู้หญิงประภาศรี กำลังเอก” เพื่อเป็นอนุสรณ์แก่ท่านผู้หญิงประภาศรี กำลังเอก เริ่มให้บริการรักษาพยาบาลผู้ป่วยนอก ตั้งแต่วันที่ 31 สิงหาคม พ.ศ. 2527 เป็นต้นมา ในปี พ.ศ. 2528 ได้ขยายบริการรับผู้ป่วยใน บริการคลอดบุตรตลอด 24 ชั่วโมง
ในแผนพัฒนาการศึกษาระดับอุดมศึกษา ระยะที่ 8 (พ.ศ. 2540 – 2545) และในแผนพัฒนาการศึกษาระดับอุดมศึกษา ระยะที่ 9 (พ.ศ. 2545 – 24540) ของมหาวิทยาลัยบูรพา ได้บรรจุโครงการจัดตั้งศูนย์วิทยาศาสตร์สุขภาพไว้ในแผนฯ เพื่อเป็นหน่วยงานที่ทำหน้าที่สนับสนุนการเรียนการสอน วิจัยและพัฒนางานวิชาการทางด้านวิทยาศาสตร์สุขภาพ เป็นการสนับสนุนให้มหาวิทยาลัยบูรพาเป็นมหาวิทยาลัยที่สมบูรณ์แบบ ที่มุ่งเน้นการส่งเสริมและกระจายโอกาสและเสริมสร้างความเสมอภาคทางการศึกษาในภูมิภาค
ในปี 2551 ศูนย์วิทยาศาสตร์สุขภาพได้รับการปรับเปลี่ยนสถานภาพใหม่อีกครั้ง เป็นหนึ่งในหน่วยงานของคณะแพทยศาสตร์ตามข้อบังคับมหาวิทยาลัยบูรพาว่าด้วยการแบ่งหน่วยงานภายในส่วนงาน พ.ศ. 2551 และมีอำนาจบริหารงานแบบอิสระภายใต้การกำกับดูแลของคณะแพทยศาสตร์ ตามระเบียบมหาวิทยาลัยบูรพาว่าด้วยการบริหารงานศูนย์วิทยาศาสตร์สุขภาพ มหาวิทยาลัยบูรพา พ.ศ. 2551
หน่วยงานภายในคณะแพทยศาสตร์

คณะแพทยศาสตร์ มหาวิทยาลัยบูรพา แบ่งส่วนงานภายในคณะ ดังนี้
สำนักงานคณบดีคณะแพทยศาสตร์
ภาควิชากุมารเวชศาสตร์
ภาควิชาจักษุวิทยา
ภาควิชาจิตเวชศาสตร์
ภาควิชานิติเวชศาสตร์
ภาควิชาพยาธิวิทยา
ภาควิชารังสีวิทยาและเวชศาสตร์นิวเคลียร์
ภาควิชาวิสัญญีวิทยา
ภาควิชาเวชศาสตร์ป้องกันและเวชศาสตร์ครอบครัว
ภาควิชาเวชศาสตร์ฟื้นฟู
ภาควิชาศัลยศาสตร์
ภาควิชาโสต ศอ นาสิกวิทยา
ภาควิชาสูติศาสตร์ และนรีเวชวิทยา
ภาควิชาออร์โธปิดิกส์
ภาควิชาอายุรศาสตร์
โรงพยาบาลมหาวิทยาลัยบูรพา
หลักสูตรและระบบการเรียนการสอน

คณะแพทยศาสตร์จัดการเรียนการสอนในหลักสูตรแพทยศาสตรบัณฑิต จำนวน 1 สาขาวิชา คือ สาขาวิชาแพทยศาสตร์
จัดการศึกษาภาคปกติ เป็นการจัดการเรียนการสอนเต็มเวลา โดยมีรายละเอียดดังนี้
1) การจัดการศึกษาของหลักสูตรแพทยศาสตร์แบ่งออกเป็น 3 ระยะ
ระยะที่ 1 การศึกษาทั่วไป
เป็นการศึกษาในชั้นปีที่ 1 โดยใช้ระบบทวิภาค (Semester)
ระยะที่ 2 การศึกษาระดับปรีคลินิก
เป็นการศึกษาในชั้นปีที่ 2 และชั้นปีที่ 3 โดยใช้ระบบทวิภาค (Semester)
ระยะที่ 3 การศึกษาระดับคลินิก
เป็นการศึกษาในชั้นปีที่ 4 ถึงชั้นปีที่ 6 โดยใช้ระบบการศึกษาตลอดปี
(Year Course) 1 หน่วยกิตเท่ากับการศึกษาเป็นระยะเวลา 1 สัปดาห์
2) หลักเกณฑ์การศึกษาในหลักสูตรแพทยศาสตร์ระยะที่ 2 และระยะที่ 3
เกณฑ์การศึกษาในระยะที่ 2
ต้องผ่านทุกรายวิชาในชั้นปีที่ 1 และต้องได้คะแนนเฉลี่ยสะสมไม่ต่ากว่า 2.00
เกณฑ์การศึกษาในระยะที่ 3
ต้องผ่านทุกรายวิชาในชั้นปีที่ 2 – 3 และต้องได้คะแนนเฉลี่ยสะสมแต่ละชั้นปี
ไม่ต่ากว่า 2.00
รายนามผู้บริหาร

รายนามผู้บริหารชุดปัจจุบัน
| ตำแหน่ง | นาม |
| --- | --- |
คณบดี: ผู้ช่วยศาสตราจารย์ นายแพทย์ ทวีลาภ ตั๊นสวัสดิ์
รองคณบดีฝ่ายวิจัย บริการวิชาการ และวิเทศสัมพันธ์: ผู้ช่วยศาสตราจารย์ นายแพทย์ กิตติ กรุงไกรเพชร
รองคณบดีฝ่ายกิจการนิสิตและกิจการพิเศษ: ผู้ช่วยศาสตราจารย์ แพทย์หญิง รมร แย้มประทุม
รองคณบดีฝ่ายวิชาการ: นายแพทย์ ปราการ ทัตติยกุล
รองคณบดีฝ่ายโรงพยาบาล: ผู้ช่วยศาสตราจารย์ นายแพทย์ สุริยา โปร่งน้ำใจ
รองคณบดีฝ่ายบริหาร: ดร.เวธกา กลิ่นวิชิต
ทำเนียบคณบดี คณะแพทยศาสตร์ มหาวิทยาลัยบูรพา

| ชื่อ-นามสกุล | ดำรงตำแหน่ง |
| --- | --- |
นายแพทย์วรรณะ อูนากูล: 21 เมษายน 2546 - 30 เมษายน 2555
รองศาสตราจารย์นายแพทย์พิสิษฐ์ พิริยาพรรณ: 1 พฤษภาคม 2555 - 30 เมษายน 2563
ผู้ช่วยศาสตราจารย์นายแพทย์ทวีลาภ ตั๊นสวัสดิ์: 1 พฤษภาคม 2563 - ปัจจุบัน
หลักสูตรการศึกษา

ปัจจุบัน คณะแพทยศาสตร์ มหาวิทยาลัยบูรพา เปิดทำการเรียนการสอนในระดับปริญญาตรี 1 หลักสูตร ดังต่อไปนี้
การรับบุคคลเข้าศึกษาในหลักสูตรแพทยศาสตรบัณฑิต

คณะกรรมการแพทยสภาเห็นชอบให้เปิดรับนิสิตแพทย์ รุ่นที่ 1 ตั้งแต่ปีการศึกษา 2550 จำนวน 32 คน โดยคณะแพทยศาสตร์ มหาวิทยาลัยบูรพา รับนักเรียนที่สำเร็จการศึกษาระดับมัธยมศึกษาตอนปลายที่มีภูมิลำเนาอยู่ในเขตการศึกษาพื้นที่ 12 คือ ชลบุรี สมุทรปราการ นครนายก ฉะเชิงเทรา ระยอง จันทบุรี ตราด ปราจีนบุรี สระแก้ว ลพบุรี สระบุรี และ พระนครศรีอยุธยา ทั้งนี้มีจุดมุ่งหมายที่มุ่งเน้นการผลิตแพทย์ให้เหมาะสมต่อระบบบริการทางการแพทย์และสาธารณสุขของประเทศ
ปัจจุบัน คณะแพทยศาสตร์รับนิสิตปีละ 72 คน แบ่งการรับสมัครออกเป็น 2 โครงการ คือ
1.โครงการผลิตแพทย์เพิ่มแห่งประเทศไทย (กระทรวงศึกษาธิการ) รับจากนักเรียนที่มีภูมิลำเนาอยู่ทั่วประเทศ (รับผ่านรอบ Portfolio และ กสพท) จำนวน 56 คน
2.โครงการผลิตแพทย์เพิ่มเพื่อชาวชนบท (กระทรวงสาธารณสุข) รับจากนักเรียนที่มีภูมิลำเนาอยู่ใน 6 จังหวัดภาคตะวันออก ประกอบด้วย ชลบุรี จันทบุรี ระยอง ตราด สระแก้ว และ ฉะเชิงเทรา จำนวน 16 คน
คณะแพทยศาสตร์จัดการเรียนการสอนหมวดวิชาศึกษาทั่วไปหรือเตรียมแพทย์ Pre-medical (ชั้นปีที่1) และระดับพรีคลินิก:Preclinic (ชั้นปีที่ 2-3) ณ มหาวิทยาลัยบูรพา จ.ชลบุรี ในความร่วมมือกับคณาจารย์จากคณะแพทยศาสตร์ คณะวิทยาศาสตร์ คณะสหเวชศาสตร์ คณะสาธารณสุขศาสตร์ คณะพยาบาลศาสตร์ คณะมนุษยศาสตร์และสังคมศาสตร์ สภาบันภาษา ส่วนการเรียนในระดับคลินิก (ปี 4-6) จะแยกตามแต่ละโครงการดังนี้
นิสิตจากโครงการผลิตแพทย์เพิ่มแห่งประเทศไทย จะศึกษาระดับคลินิก ณ โรงพยาบาลสมเด็จพระปิ่นเกล้า กรมแพทย์ทหารเรือ กรุงเทพมหานคร จำนวน 32 คน และโรงพยาบาลสมเด็จพระนางเจ้าสิริกิติ์ กรมแพทย์ทหารเรือ จังหวัดชลบุรี จำนวน 24 คน
ส่วนนิสิตจากโครงการผลิตแพทย์เพิ่มเพื่อชาวชนบท จะศึกษาระดับคลินิก ณ โรงพยาบาลเจ้าพระยาอภัยภูเบศร จ.ปราจีนบุรี เพื่อให้สอดคล้องกับวัตถุประสงค์ของทั้งสองโครงการดังกล่าว